# Josep Guardiet i Pujol

Josep Guardiet i Pujol (Manlleu, 21 de juny de 1879 - Barcelona, 3 d'agost de 1936) fou un sacerdot català assassinat al començament de la Guerra Civil espanyola. És considerat màrtir per l'Església Catòlica i venerat com a beat.

## Biografia

Va estudiar al seminari de Vic i es va doctorar en teologia a la universitat pontifícia de Tarragona. Va ser rector de les parròquies d'Ullastret, Olesa de Montserrat, de la Santíssima Trinitat de Sabadell (1905-1912) i de l'església del Pi de Barcelona. Finalment, el 1916 va ser nomenat rector de l'església de Sant Pere de Rubí del 1916 al 1936, ciutat on va tenir una forta activitat i influència, creant l'Esbart Dansaire de Rubí el 1923, l'Escola Montserrat, el concurs de pessebres, el casal popular, el diari catòlic Endavant i cultura femenina.
El 20 de juliol del 1936, al principi de la guerra civil espanyola, uns milicians li van demanar les claus per a cremar l'església, ell els les va donar i li van permetre retirar el Santíssim, que són les hòsties de dins del sagrari. L'endemà dos milicians de 17 anys el van detenir quan estava en una reunió amb joves i el van portar al calabós local, on hi havia una vintena de veïns més. La matinada del 3 d'agost, milicians anarquistes de Barcelona se'l van endur al Pi Bessó de la carretera de l'Arrabassada, on el van afusellar. Morí amb fama de santedat. Les seves restes foren sebollides a Sant Pere de Rubí.

## Llegat

El 1942 es va recollir una part dels seus pensaments en el llibret de 19 pàgines Primera serie de frases y anécdotas del Reverendo Doctor Josep Guardiet i Pujol, Párroco de Rubí, 3 de Agosto de 1942, Sexto aniversario de su martirio
Se li ha dedicat un carrer a Manlleu i una plaça a Rubí. El 20 de desembre de 1955 Sabadell li dedicà un carrer.
El 5 de juliol del 2013 el Papa Francesc firmà un decret on afirma que morí màrtir. Fou beatificat el 13 d'octubre del 2013 a la Beatificació de Tarragona.

## Referències

* ↑ «Recordant el Dr. el Dr. Josep Guardiet, fill de Manlleu». Full dominical. Parròquies de Manlleu.
* 1 2 3 Nomenclàtor. «Carrer de Josep Guardiet». Ajuntament de Sabadell. [Consulta: 2 maig 2014].
* ↑ Jordi Vilalta Martínez, Història de Rubí «Mossen Guardiet». Arxivat de l'original el 2009-04-09. [Consulta: 21 gener 2008].
* ↑ «Els manlleuencs que han destacat». Arxivat de l'original el 2001-11-21. [Consulta: 21 gener 2008].
* ↑ Montoliu, Miquel «Doctor Guardiet, el rector de Rubí». Catalunya Cristiana, Especial Beatificacions, 12-10-2013, pàg. 8.
* ↑ «Sant Cugat i Rubí homenatgen els assassinats a l'Arrabassada durant la Guerra Civil». [Consulta: 2 abril 2021].
* ↑ Xipell i Guardiet, Maria Magdalena. Perfil de una vida santa. Huesca: Maria Magdalena Xipell i Guardiet, 1987.
* ↑ «La causa de beatificación y canonización del Dr. Guardiet entre otros sacerdotes». Comarca, Manlleu, 28-03-1959.
* ↑ Saiz Meneses, Josep Àngel. «La desitjada beatificació del doctor Guardiet». Web del Bisbat de Terrassa. Bisbat de Terrassa. Arxivat de l'original el 15 de setembre 2011. [Consulta: 8 juliol 2013].
* ↑ Saiz Meneses, Josep Àngel. «Josep Guardiet, màrtir de Crist». Web del Bisbat de Terrassa. Bisbat de Terrassa. Arxivat de l'original el 7 de setembre 2011. [Consulta: 8 juliol 2013].
* ↑ «Carrer Mossèn Guardiet, de Manlleu». Google Maps. [Consulta: 8 juliol 2013].
* ↑ «Plaça Doctor Guardiet, de Rubí». Google Maps. [Consulta: 8 juliol 2013].
* ↑ «PROMULGAZIONE DI DECRETI DELLA CONGREGAZIONE DELLE CAUSE DEI SANTI, 05.07.2013». vatican.va, 05-07-2013. Arxivat de l'original el 8 de juliol 2013 [Consulta: 8 juliol 2013]. Arxivat 8 de juliol 2013 a Wayback Machine.
* ↑ «Josep Guardiet serà beatificat el 13 d'octubre a Tarragona». Catalunya Religió, 07-07-2013 [Consulta: 8 juliol 2013].